B4-0458/96

Ψήφισμα σχετικά με τα μέτρα της Επιτροπής σε ό,τι αφορά την BSE

Το Ευρωπαϊκό Κοινοβούλιο,

- έχοντας υπόψη το ψήφισμά του της 22.01.1993 σχετικά με την καταπολέμηση της επιδημίας των βοοειδών BSE (( ΕΕ C 42 της 15.02.1993, σελ. 273)),

- έχοντας υπόψη την απόφαση της Επιτροπής σχετικά με την απαγόρευση της εξαγωγής βοείου κρέατος και παραγώγων του από τη Μεγάλη Βρετανία λόγω της επιδημίας BSE,

Α. έχοντας υπόψη τις πρόσφατες αποκαλύψεις, στη Μεγάλη Βρετανία, για το θάνατο αριθμού ατόμων που είχαν προσβληθεί από το σύνδρομο Creutzfeldt- Jacob συνεπεία της πιθανής μόλυνσής τους από τη σπογγώδη εγκεφαλοπάθεια των βοοειδών (BSE),

Β. έχοντας υπόψη τις υποψίες των επιστημόνων για την πιθανή μετάδοση της ασθένειας στον άνθρωπο και τις έντονες ανησυχίες που τούτες προκάλεσαν μεταξύ της ευρωπαϊκής κοινής γνώμης,

Γ. λαμβάνοντας υπόψη το γεγονός ότι η μεγάλη χρονική διάρκεια επώασης και ο μέχρι σήμερα άγνωστος ιός δυσχεραίνουν τόσο την έρευνα της μετάδοσης της ασθένειας στον άνθρωπο όσο και την ανίχνευση της μόλυνσης στα ζώα,

Δ. επισημαίνοντας ότι δεν έχουν δοθεί στη δημοσιότητα όλες οι επιστημονικές πληροφορίες που έχουν συγκεντρωθεί στη Μεγάλη Βρετανία σχετικά με τα άτομα για τα οποία υπάρχει υπόνοια ότι προσβλήθηκαν από τη νόσο Creutzfeldt- Jakob λόγω της κατανάλωσης μολυσμένου κρέατος,

Ε. έχοντας υπόψη τη σοβαρότητα της κατάστασης για τους παραγωγούς βοείου κρέατος στη Μεγάλη Βρετανία και την πτώση της κατανάλωσης σε ολόκληρη την Ευρώπη,

ΣΤ. εκτιμώντας ότι η έλλειψη απόφασης εκ μέρους των αρχών του ΗΒ για θανάτωση του συνόλου του ζωϊκού κεφαλαίου κάθε φορά που προσβαλλόταν από την ασθένεια ένα ή περισσότερα ζώα, έχει συμβάλει σε μεγάλο βαθμό σε αυτήν την καταστροφή του αγροτικού κόσμου[semigr ]

Ζ. εκτιμώντας ότι η ασθένεια Creutzfeld-Jakob πρέπει να καταστεί δηλωτέα ως μεταδοτική νόσος σε όλες τις χώρες της ΕΕ,

Η. εκτιμώντας ότι η κυβέρνηση του ΗΒ φέρει την ευθύνη για μια ανοικτή και διαφανή πολιτική έναντι του πληθυσμού της,

Θ. επισημαίνοντας ότι οι αντίκτυποι υπερβαίνουν κατά πολύ τη Μεγάλη Βρετανία, δεδομένου ότι έχει σημειωθεί πτώση της κατανάλωσης βοδινού κρέατος και σε άλλα κράτη μέλη,

1. εκφράζει τη λύπη του για το γεγονός ότι οι βρετανικές αρχές δεν ενημέρωσαν την Επιτροπή πριν προβούν σε δήλωση στις 19 Μαρτίου 1996 και ότι άλλα κράτη μέλη δεν ενημέρωσαν την Επιτροπή πριν επιβάλουν μονομερείς απαγορεύσεις των εισαγωγών βοοειδών από το ΗΒ[semigr ]

2. θεωρεί ότι η Ευρωπαϊκή Ένωση και τα κράτη μέλη είναι υποχρεωμένα να δώσουν απόλυτη προτεραιότητα στη διασφάλιση της δημόσιας υγείας και της προστασίας των καταναλωτών[semigr ]

3. κρίνει απαραίτητη την άμεση θέσπιση σχεδίου δράσης για την εκρίζωση της ασθένειας, με συγχρηματοδότηση από την Ευρωπαϊκή Ένωση, που να προβλέπει ως απολύτως αναγκαία την άμεση θανάτωση του μολυσμένου ζωϊκού κεφαλαίου[semigr ]

4. πιστεύει ότι η ΕΕ, στη βάση της αμοιβαίας αλληλεγγύης, πρέπει να παράσχει βοήθεια συγχρηματοδοτώντας ένα πρόγραμμα θανάτωσης συμπεριλαμβανομένης μιας ανάλογης αποζημίωσης προς το απωλεσθέν εισόδημα[semigr ]

5. θεωρεί αναπόφευκτο το μέτρο απαγόρευσης των εξαγωγών κρέατος και παραγώγων προϊόντων του από τη Μεγάλη Βρετανία, ως επείγον και μεταβατικό μέτρο, που θα εξακολουθήσει να ισχύει μέχρις ότου αποδειχτεί η αποτελεσματικότητα του σχεδίου εκρίζωσης της ασθένειας[semigr ]

6. καλεί την Επιτροπή να αποδώσει απόλυτη προτεραιότητα στην προστασία των καταναλωτών και εκφράζει την πεποίθησή του ότι αυτό μπορεί να εξασφαλισθεί μόνο με αποτελεσματικά μέτρα σε ευρωπαϊκό επίπεδο[semigr ] εκφράζει τη λύπη του για το γεγονός ότι η βρετανική κυβέρνηση δεν ανέλαβε επαρκή δράση εγκαίρως και ότι υποτιμούσε συνεχώς τους κινδύνους για την υγεία και την ευημερία των πολιτών της[semigr ]

7. προτρέπει την Επιτροπή να εξασφαλίσει τη δημοσιότητα όλων των επιστημονικών πορισμάτων όσον αφορά το δεσμό μεταξύ ΒSΕ και νόσου Creuzfeldt-Jakob, ώστε αυτά να είναι προσιτά και κατανοητά για όλους τους καταναλωτές[semigr ]

8. εκφράζει την πεποίθησή του ότι μόνο η πλήρης δημοσίευση όλων των γεγονότων σε σχέση με τον ενδεχόμενο κίνδυνο για την υγεία που συνδέεται με την εκτροφή των βοοειδών, μπορεί να αποκαταστήσει την εμπιστοσύνη του κοινού στην αγορά και να προστατέψει τόσο τους καταναλωτές όσο και τους ίδιους τους κτηνοτρόφους[semigr ]

9. καλεί την Επιτροπή να λάβει μέτρα ελέγχου προκειμένου να αποφευχθεί κάθε λοξοδρόμηση εμπορίου, η οποία θα επέτρεπε την εισαγωγή και εμπορία βοδινού κρέατος προερχόμενου από τη Μεγάλη Βρετανία[semigr ]

10. καλεί την Επιτροπή να διεξαγάγει περαιτέρω έρευνες σχετικά με τη δυνατότητα μετάδοσης της BSE στους ανθρώπους, μέχρι να διευκρινισθεί το εάν η κατανάλωση κρέατος που έχει μολυνθεί με BSE παρουσιάζει πράγματι κίνδυνο για τους ανθρώπους[semigr ]

11. ζητεί να συσταθεί ευρωπαϊκή επιστημονική επιτροπή, ανεξάρτητη από τα συμφέροντα των εθνικών κυβερνήσεων και της αγροεπισιτιστικής βιομηχανίας, η οποία να επιφορτιστεί με τον συντονισμό της έρευνας, τη μόνιμη αξιολόγηση και την κατά διαφανή τρόπο γνωστοποίηση στοιχείων και μελετών που αφορούν την BSE[semigr ]

12. αναθέτει στις αρμόδιες επιτροπές του να οργανώσουν το συντομότερο δυνατόν δημόσια ακρόαση για το εν λόγω θέμα[semigr ]

13. καλεί τις αρχές του ΗΒ να δημοσιεύσουν όλες τις επιστημονικές έρευνες που έχουν διεξαχθεί σχετικά με τις πιθανές σχέσεις μεταξύ ΒSΕ και ασθένειας Creutzfeld-Jakob προς το συμφέρον της υγείας και της ασφάλειας των καταναλωτών[semigr ]

14. εκφράζει την ανησυχία του για την άκρως δυσχερή θέση των κτηνοτρόφων και των παραγωγών βοείου κρέατος στη Μεγάλη Βρετανία τόσο σε ό,τι αφορά το οικονομικό επίπεδο όσο και από την άποψη της απασχόλησης[semigr ]

15. φρονεί ότι η Ευρωπαϊκή Ένωση οφείλει να επιδείξει πνεύμα αλληλεγγύης έναντι των παραγωγών που πλήττονται άμεσα από τη μείωση της κατανάλωσης βοείου κρέατος στην ΕΕ και καλεί ως εκ τούτου την Επιτροπή να προβλέψει κοινοτικά μέτρα στήριξης μέσω των οποίων θα αποτραπεί η κατακόρυφη υποβάθμιση του σημαντικού αυτού τομέα της οικονομίας[semigr ] ζητεί από την Επιτροπή να παρουσιάσει, μόλις είναι δυνατόν, στο Κοινοβουλιο τις αντίστοιχες δημοσιονομικές προβλέψεις[semigr ]

16. κρίνει απαραίτητη την πλήρη απαγόρευση της παραγωγής και της χρησιμοποίησης κρεαταλεύρων ή υποπροϊόντων σφαγίων στις ζωοτροφές, έτσι ώστε να αποτραπεί οιοσδήποτε κίνδυνος μελλοντικής μετάδοσης της ασθένειας από το ένα είδος στο άλλο[semigr ]

17. πιστεύει ότι τα πρότυπα που αποφάσισε το Συμβούλιο σχετικά με την αξιοποίηση των σφαγίων των ζώων, τα οποία ισχύουν στην Κοινότητα από το Νοέμβριο του 1991, πρέπει να εφαρμοστούν ισότιμα σε όλα τα κράτη μέλη, όπως άλλωστε ζήτησε το Σώμα σε ψήφισμά του της 22ας Ιανουαρίου 1993[semigr ] καλεί τα κράτη μέλη τα οποία δεν έχουν εφαρμόσει πλήρως τα εν λόγω πρότυπα να απαγορεύσουν την παραγωγή και τη χρησιμοποίηση αλεύρων ζωϊκής προέλευσης[semigr ]

18. ζητεί ο έλεγχος της διεξαγωγής του σχεδίου δράσης για την εξάλειψη της BSE να συντονιστεί από την Επιτροπή και να εφαρμοστεί όχι μόνο στη Μεγάλη Βρετανία, αλλά και σε όλα τα κράτη μέλη[semigr ]

19. συνιστά, σύμφωνα με προηγούμενα ψηφίσματά του, η Ευρωπαϊκή Επιτροπή να λάβει μέτρα για την υποβολή προτάσεων σχετικά με την καθιέρωση στο μέλλον πανευρωπαϊκού οικολογικού σήματος[semigr ]

20. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.